**Avtale om blodtransfusjoner utenfor Helse Nord-Trøndelag Helseforetak (HNT HF)**

# Bakgrunnen for avtalen

Transfusjon av blodkomponenter skal som hovedregel utføres i sykehus av spesialisthelsetjenesten.
I noen tilfeller vil det være hensiktsmessig å gjennomføre transfusjoner utenfor sykehus.
Avtalen skal sikre at blodtransfusjon utenfor sykehus følger de samme retningslinjer

som ved blodtransfusjon i sykehus.

# Referanser

1. Blodforskriften (FOR -2005-02-04-80)
*§3-1 Krav til sporbarhet i blodbanker og transfusjonsenheter
Blodbanker og transfusjonsenheter skal sørge for at blod og blodkomponenter som tappes, testes, prosesseres, oppbevares, frigis og/eller distribueres, kan spores fra blodgiver til mottaker og omvendt. (utdrag).
§3-2 Dokumentasjon og registrering i pasientjournal
Enhver transfusjon av blod og blodkomponenter skal dokumenteres i pasientens journal i samsvar med forskrift om pasientjournal. I tillegg registreres tidspunkt for transfusjonen og identifikasjon av hver enkelt blodenhet eller blodkomponent.
§3-4 Dokumentasjons- og meldeplikt om alvorlige bivirkninger hos mottaker av blod og blodkomponenter.
Institusjoner skal straks melde mistanke om alvorlige bivirkninger hos mottaker under eller etter transfusjon som kan tilskrives blodets eller blodkomponentens kvalitet eller sikkerhet til blodbanken, eller om feil blod eller blodkomponent er transfundert. (utdrag).*
2. Veileder for transfusjonstjenesten i Norge.
3. Klinisk transfusjonshåndbok

Gjeldende utgaver av Veileder for transfusjonstjenesten og Klinisk transfusjonshåndbok finnes her:
<https://www.helsedirektoratet.no/tema/blodgivning-og-transfusjonsmedisin>

# Parter

Avdeling for laboratoriemedisin (ALM), Blodbanken, HNT HF

og

*Navn helseinstitusjon*

*Kontaktinfo helseinstitusjon*

*Adresse*

*Telefon*

*e-post*

*Kontaktperson*

# Omfang

Avtalen omfatter bestilling, utlevering, forsendelse og transfusjon av erytrocyttkonsentrat. Andre blodprodukt må avtales særskilt.

Blodbanken skal:

* Følge interne prosedyrer for bestilling, klargjøring og utlevering av blod.
* Pakke blodet forskriftsmessig for forsendelse.
* Avlevere pakken med blod til transportoperatør.
* Sende med transfusjonssett dersom det er ønskelig.
* Være tilgjengelig for spørsmål på tlf. 74 09 81 38, Blodbanken Levanger

 74 21 56 18, Blodbanken Namsos

* Tilby kurs i transfusjonspraksis og gi informasjon om e-læringskurs på Laboratoriets nettside.

<https://hnt.no/helsefaglig/tjenester/laboratorietjenester#e-laeringskurs-ved-blodtransfusjon-utenfor-offentlig-sykehus>

* Lage anbefalinger for transfusjon av blodprodukt utenfor HNT

*Navn helseinstitusjon* skal:

* Gjennomføre relevant opplæring og årlig ta e-læringskurset «Blodtransfusjon utenfor offentlig sykehus».
Opplæring og kurs skal dokumenteres og kunne framvises for Blodbanken på forespørsel.
* Utarbeide lokal prosedyre som beskriver rutiner for blodtransfusjon.
Prosedyren må innfri krav til transfusjonspraksis. Prosedyrene skal minimum omfatte prøvetaking, bestilling, mottak og kontroll av forsendelse, kontrollrutiner før transfusjon, gjennomføring og dokumentasjon av transfusjon og oppfølging etter transfusjon.

Eventuelt kan sykehusets anbefalinger brukes som prosedyre,

[EQS ID 15260 *Anbefalinger i forhold til transfusjon av blod og blodprodukter utenfor sykehus, f.eks i sykehjem eller på medisinske sentra.*](http://eqshnt.helsemn.no/index.pl?pid=hnt&DocumentID=15260)

* All forordning skal gjøres av lege som har ansvar for den kliniske behandlingen.
* Indikasjon, forordning, transfusjon og klinisk effekt skal dokumenteres i pasientens journal.

Transport
Transport/forsendelse av blodkomponenter avtales mellom blodbanken og mottagende institusjon ved bestilling.

**Revisjon**

Blodbanken kan gjennomføre besøk/intern revisjon for vurdering av transfusjonspraksis ved behov.

Besøk avtales på forhånd.

**Økonomi**Det er spesialisthelsetjenesten som dekker utgiftene ved transfusjon utenfor HNT

# Gyldighet

Avtalen gjelder inntil videre og kan sies opp av begge parter med 3 mnd. varsel. Avtalen evalueres årlig, og fornyes automatisk dersom ingen av partene ønsker den revidert eller sagt opp.

Ved kritiske avvik kan blodbanken vurdere stopp i utlevering av blod.

Dato: Dato:

*Kjetil Landsem*  *Navn på den som signerer*

Avdelingsleder  *Tittel på den som signerer*

Blodbankene i HNT, Navn på helseinstitusjon

Avdeling for laboratoriemedisin